CELEX: 52009PC0523
Language: bg
Date: 2009-10-16
Title: Предложение за решение на Съвета за предоставяне на макрофинансова помощ на Грузия SEC(2009)1310 final

Важна правна забележка

|

52009PC0523

Предложение за решение на Съвета за предоставяне на макрофинансова помощ на Грузия SEC(2009)1310 final  /* COM/2009/0523 окончателен - CNS 2009/0147 */  

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 16.10.2009COM(2009)523 окончателен2009/0147 (CNS)Предложение заРЕШЕНИЕ НА СЪВЕТАза предоставяне на макрофинансова помощ на ГрузияSEC(2009)1310 finalОБЯСНИТЕЛЕН МЕМОРАНДУМКонтекст на предложението |110 | Основания и цели на предложението Комисията предлага да предостави макрофинансова помощ (МФП) на Грузия под формата на безвъзмездна помощ в максимален размер на 46 млн. EUR с оглед покриване на нуждите от външно финансиране на Грузия през 2009—2010 г., установени от Международния валутен фонд (МВФ). Тази помощ, с отпускането на която се цели финансиране на дефицита от държавния бюджет, е част от широкообхватния пакет на Общността в максимален размер на 500 млн. EUR, разработен и приложен за подкрепа на възстановяването на Грузия след въоръжения конфликт с Русия, избухнал през август 2008 г. Помощта също така допринася за подпомагане на Грузия при справянето ѝ с последиците от Световната икономическа и финансова криза. Макрофинансовата помощ от Общността ще подпомогне Грузия да облекчи финансовите ограничения за прилагането на програмата за икономическо възстановяване и стабилизация на страната, договорена с институциите на Бретон Уудс и подкрепена от стенд-бай споразумение (СБС) с МВФ, одобрено през септември 2008 г. Предложената макрофинансова помощ ще бъде извънредна и с ограничено времетраене и се планира тя да функционира паралелно със СБС. Тя ще допълва подкрепата от международни и двустранни донори. Това предложение за помощ се прави в момент, в който политическите отношения между Европейския съюз и Грузия допълнително укрепват вследствие на решението на извънредното заседание на Европейския съвет, проведено на 1 септември 2008 г. в Брюксел, за насърчаване на връзките с Грузия и на началото на програмата „Източно партньорство“, поставено в Прага на 7 май 2009 г. по време на срещата на върха. През 2006 г. Съветът прие Решение 2006/41/ЕО за предоставяне на макрофинансова помощ на Грузия в размер на 33,5 млн. EUR. Последният транш от тази операция в размер на 11,5 млн. EUR не беше изплатен поради неизпълнение на условието за управлението на публичните финанси, договорено в Меморандума за разбирателство. |120 | Общ контекст Макроикономическите резултати на Грузия до август 2008 г. бяха много силни. Стойностите на реален растеж на Грузия бяха над 9 % през 2005 г. и 2006 г. и 12 % през 2007 г. През първата половина на 2008 г. годишният темп на растежа остана устойчив в размер на 8,6 %. Въпреки това, военният конфликт с Русия, който избухна през август 2008 г., оказа отрицателно въздействие върху силните показатели за растеж от предходните години. Световната финансова криза, която се разрази от края на 2008 г. насам, допълнително влоши икономическата ситуация в Грузия. В средата на септември 2008 г. Съветът на МВФ одобри стенд-бай споразумение за срок от 18 месеца за сума в размер на 750 млн. USD (което представлява извънреден достъп до 300 процента от квотата на Грузия). Предвид настъпилата незабавно след избухването на кризата от август 2008 г. необходимост от попълване на международните резерви на Националната банка на Грузия (НБГ) беше ускорено подписването на споразумение, което да даде възможност на Грузия да усвои 250 млн. USD от фонда след одобрение на програмата от Съвета на МВФ. По време на изготвянето на програмата МВФ прогнозира, че нуждите от външно финансиране на Грузия за периода 2008—2010 г., които не се покриват от очакваните от МВФ средства, ще възлизат на около 650 млн. USD, като в това число влизат 450 млн. USD за периода 2009—2010 г. Въз основа на този изчислен недостиг на външно финансиране Комисията се ангажира да предостави макрофинансова помощ в размер на 46 млн. EUR, като това действие е в съответствие с исканията в молбата на министър-председателя на Грузия, постъпила през септември 2008 г. МФП от ЕС ще покрие около 13 % от остатъчните нужди от финансиране през 2009—2010 г. Първото преразглеждане на СБС приключи през декември 2008 г. В този период, предвид относително благоприятните перспективи за преки чуждестранни инвестиции през 2009 г., властите решиха да не усвояват втория транш по СБС. При тези условия Комисията отложи финализирането на предложението за предоставяне на МФП (макрофинансова помощ от ЕС може да бъде предоставена единствено под формата на допълнително финансиране към финансирането от МВФ). При все това, икономическата ситуация впоследствие отново се влоши в резултат на по-силно от очакваното въздействие на световната икономическа криза върху Грузия. Сериозното свиване на притока от външно финансиране, включително на постъпленията от износ, паричните преводи и преките чуждестранни инвестиции, съчетано с въвеждането на по-строги условия за отпускане на кредити, доведе до намаляване на вътрешното търсене. На свой ред то предизвика рязък спад както на вътрешното производство, така и на вноса. За 2009 г. МВФ прогнозира растеж на действителния БВП от -4 %. Забавеното развитие на икономиката доведе и до влошаване на фискалната позиция. Още през 2008 г. дефицитът на консолидирания държавен бюджет се увеличи от по-малко от 5 % от БВП на 6 % въпреки значителното увеличаване на притока на безвъзмездни помощи от официални източници. Този дефицит може да бъде финансиран в достатъчна степен чрез приходи от приватизация, емитиране на облигации и официални кредити (по-специално от Световната банка и САЩ). Целта на правителството за 2009 г. е поддържането на подобно ниво на бюджетния дефицит; предвид недостига на постъпления в бюджета; за да постигнат тази цел, властите на Грузия ще трябва да съкратят съществена част от капиталови разходи в бюджета, като по този начин те също така ще намалят възможността на правителството да предоставя антициклични фискални стимули. По-значителният от очакваното спад в икономическата активност се изразява в значителните промени на сметките по платежния баланс. Последните прогнозни оценки на МВФ във връзка с платежния баланс на Грузия през 2009—2010 г. насочват към комбинация от свиване на търговията, дефицит по текущата сметка и много по-малък приток на частни капитали. Свиването в прогнозираните нетни притоци на капитал отразява няколко фактора, включително по-малкия приток на преки чуждестранни инвестиции и по-голямата амортизация на кредитите. В крайна сметка, актуалните прогнозни стойности за нуждите от външно финансиране, произтичащи от тези промени, не се различават съществено от очакваните стойности от септември 2008 г. Въпреки това тези прогнозни стойности продължават да се считат за крайно несигурни и дори може да се окаже, че нуждите от финансиране са значително по-големи вследствие на значителните неблагоприятни рискове. По-специално, въпреки спада в преките чуждестранни инвестиции тяхната прогнозна стойност се запазва над 8 % от БВП; което може да се счита за твърде оптимистично допускане. При тези условия и с оглед ограничаване въздействието на забавеното развитие на икономиката, властите на Грузия решиха да потърсят потенциално външно финансиране. След приключване на второто преразглеждане на СБС на МВФ през март Грузия усвои два транша по споразумението, чиято обща равностойност беше приблизително 187 млн. USD. Третото преразглеждане на програмата във връзка със СБС беше одобрено от Съвета на МВФ на 6 август 2009 г. Основният резултат от това преразглеждане е удължаването на срока на СБС до юни 2011 г. и увеличаване на размера на финансовия пакет с 270 млн. SDR (приблизително 424 млн. USD). Също така Грузия ще може да усвои незабавно 148 млн. USD. Значителният размер на помощта, обещана на проведената в Брюксел на 22 октомври 2008 г. донорска конференция, в т.ч.и макрофинансовата помощ от ЕС, се счита за достатъчен, за да покрие прогнозираните остатъчни нужди от външно финансиране на Грузия, дори ако за голяма част от донорската подкрепа все още е необходимо да бъде дадено потвърждение или все още не са направени необходимите разяснения във връзка с нейния срок. Като взема предвид и ангажиментите, поети от донорите, в своите прогнозни оценки във връзка с изискванията за финансиране за 2009—2010 г. МВФ прави предположение, че недостигът от финансиране ще бъде запълнен, съобразно с целите, поставени на донорската конференция. В същото време недостигът от финансиране може да се появи отново, в случай че предоставянето на обещаната помощ не бъде осъществено на практика. При тези обстоятелства Комисията счита за уместно да потвърди ангажимента за предоставяне на МФП, поет през октомври 2008 г., за да подпомогне Грузия при удовлетворяване на нейните нужди от финансиране. |n | Съществуващи разпоредби в сферата на предложението Няма такива |140 | Съгласуваност с други политики и цели на Съюза Грузия е една от страните партньори на ЕС в рамките на Европейската политика за добросъседство (ЕПД). Планът за действие ЕС—Грузия в рамките на ЕПД беше приет през ноември 2006 г. за срок от пет години. Установяването на стабилност, по-доброто управление и икономическото развитие по източните граници са основен приоритет за Европейския съюз. За тази цел Европейската комисия е изготвила предложение за създаването на „Източно партньорство“. Началото на Източното партньорство беше официално поставено от ЕС и шестте страни партньори по време на срещата на върха, проведена в Прага на 7 май 2009 г. На донорската конференция, проведена през октомври 2008 г., Европейската комисия се ангажира да предостави на Грузия помощ в максимален размер на 500 млн. EUR. Източниците на финансиране включват както планирани средства от финансовата рамка на Европейския инструмент за добросъседство и партньорство (ЕИДП), така и кризисни инструменти, например Инструмента за стабилност, хуманитарната помощ и макрофинансовата помощ. Пакетът обхваща периода 2008—2010 г., като по този начин осигурява пряка ответна мярка за справяне с икономическите и социални затруднения, които страната е претърпяла в резултат на военния конфликт от август 2008 г. Макрофинансовата помощ допълва другите инструменти за предоставяне на помощ, като осигурява краткосрочна макроикономическа подкрепа на Грузия в контекста на икономическата програма с подкрепата на МВФ, докато бюджетната подкрепа по ЕИДП, макар също да допринася за покриване на нуждите от финансиране на Грузия, е свързана с конкретни секторни реформи. |Консултация със заинтересованите страни и оценка на въздействието |Консултации със заинтересованите страни |219 | Макрофинансовата помощ се предоставя като неразделна част от подкрепата на международната общност за подпомагане на икономическото възстановяване на Грузия след края на конфликта. Службите на Комисията осъществяваха тясно сътрудничество със Световната банка във връзка с подготвителните дейности за Съвместната донорска конференция, а консултациите по повод прилагането на обещания пакет се провеждат с многостранни и двустранни донори. При изготвяне на настоящото предложение за макрофинансова помощ службите на Комисията са провели консултации с Международния валутен фонд. Комисията проведе консултации с държавите-членки на ЕС в Икономическия и финансов комитет преди да представи предложението си за макрофинансова помощ. Освен това Комисията поддържаше постоянни контакти с правителството на Грузия. |Събиране и използване на експертни становища |229 | Нямаше необходимост от външни експертни становища. |230 | Оценка на въздействието Макрофинансовата помощ е свързана с икономическата програма на страната получател, подкрепена от МВФ, и покрива част от нуждите от незабавно външно финансиране на Грузия. Изплащането на отделните траншове от помощта е обвързано с използването на средства от МВФ и по тази причина е пряко свързано с прилагането на договорените макроикономически и структурни политики от страна на получателя и темпа на неговото икономическо възстановяване. Финансирането на проекти и/или техническата помощ не биха били подходящи за постигане на тези макроикономически цели. Когато се предоставят за финансиране на бюджетния дефицит, съгласно предложеното в случая на Грузия (вж. по-долу), отделните траншове от безвъзмездната помощ увеличават размера на финансовата рамка, която правителството може да използва за финансиране на фискалните мерки по време на периода на икономически спад. За разлика от операциите за бюджетна подкрепа по ЕИДП макрофинансовата помощ е с извънреден характер и времевата рамка на помощта е ограничена за срока на стенд-бай споразумението между Грузия и МВФ. |Правни елементи на предложението |305 | Обобщение на предложеното действие Общността предоставя на Грузия макрофинансова помощ под формата на траншове безвъзмездна помощ в размер на общо 46 млн. EUR. Помощта ще допринесе за покриване на остатъчните нужди от външно финансиране на Грузия за периода 2009—2010 г., установени от Международния валутен фонд. Предложената макрофинансова помощ би следвало да функционира паралелно със стенд-бай споразумението с МВФ, одобрено през септември 2008 г. Планира се помощта, заедно с по-голямата част от подкрепата за Грузия, предоставена от донорите (с изключение по-специално на финансовите средства на МВФ), да бъде насочена за финансиране на бюджета, предвид факта, че понастоящем недостигът на финансови средства в публичните финанси на Грузия изглежда е особено сериозен. Планира се помощта да бъде изплатена на два транша в периода 2009—2010 г. Помощта ще бъде управлявана от Комисията. Ще бъдат взети предвид специфични разпоредби относно предотвратяване на извършването на измами и други нередности, съобразени с Финансовия регламент. Планира се първият транш да бъде изплатен в края на 2009 г., а вторият транш е насрочен в началото на 2010 г. Макрофинансовата помощ може да бъде ускорена, ако това е оправдано от развитието на икономическата ситуация в Грузия Условията, свързани с изплащането на траншовете от безвъзмездната помощ, ще включват успешното изпълнение на СБС с МВФ и изпълнението на специфични условия в редица ключови области на политиката, които Европейската комисия и правителството на Грузия ще договорят. Комисията има намерение да се съсредоточи върху ограничен брой области, които са от особено значение за макрофинансовата стабилност, по-специално върху областта на публичните финанси — като по този начин ще извърши последващ контрол на предходната макрофинансова помощ, предоставяна от ЕС на Грузия — и върху областта на реформите във финансовия сектор. Условията ще съответстват на приоритетите, заложени в плана за действие ЕС—Грузия в рамките на ЕПД. |310 | Правно основание Правното основание за това предложение е член 308 от Договора за създаване на Европейската общност. |329 | Принцип на субсидиарност Предложението попада в обхвата на изключителната компетентност на Общността. Следователно принципът на субсидиарност не се прилага. |Принцип на пропорционалност Настоящото предложение е в съответствие с принципа на пропорционалност поради следните причини. |331 | Помощта е насочена към държавния бюджет на Грузия; по този начин тя се предоставя за финансиране на публичните разходи при спазване на съответните национални изисквания. Като се има предвид, че според последните прогнозни оценки икономическите перспективи остават нестабилни, планира се помощта да бъде изплатена само на два транша и нейното изплащане да бъде ускорено. |332 | Размерът на помощта отговаря на 13 % от остатъчния недостиг на финансиране в платежния баланс, установен от МВФ в контекста на стенд-бай споразумението. Това се счита за подходящо ниво на споделяне на тежестта от Общността предвид помощта, обещана на Грузия от държавите-членки на ЕС и други двустранни донори и многостранни кредитори. |Избор на инструменти |341 | Предложени инструменти: други. |342 | Други инструменти няма бъдат подходящи, тъй като при липсата на рамков регламент за инструмента за макрофинансова помощ, ad hoc решенията на Съвета по смисъла на член 308 от Договора са единственият наличен правен инструмент за подобна помощ. |Отражение върху бюджета |401 | Помощта ще бъде финансирана от бюджетните кредити за поети задължения през 2009 г. по бюджетна линия 01 03 02 (Макроикономическа помощ), като плащанията ще се извършват през периода 2009 г. и 2010 г. |Допълнителна информация |Клауза за преразглеждане/преработка/прекратяване на действието |533 | Предложението включва клауза за прекратяване на действието. |E-8379 |1.  2009/0147 (CNS)Предложение заРЕШЕНИЕ НА СЪВЕТАза предоставяне на макрофинансова помощ на ГрузияСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 308 от него,като взе предвид предложението на Комисията [1],като взе предвид становището на Европейския парламент [2],след консултации с Икономическия и финансов комитет,като има предвид, че:2.  Отношенията между Грузия и Европейския съюз се развиват в рамките на Европейската политика за добросъседство, която се подкрепя от наскоро инициираното Източно партньорство.3.  Извънредното заседание на Европейския съвет, проведено на 1 септември 2008 г., потвърди желанието на ЕС да укрепи отношенията между ЕС и Грузия след въоръжения конфликт от август 2008 г., избухнал между Грузия и Русия.4.  Икономическото стабилизиране и възстановяване на Грузия се подпомагат от Международния валутен фонд (МВФ) посредством стенд-бай споразумение, одобрено на 15 септември 2008 г.5.  На донорската конференция, проведена на 22 октомври 2008 г., международната общност се ангажира да предостави подкрепа за икономическото възстановяване на Грузия в съответствие със Съвместната оценка на нуждите, извършена от ООН и Световната банка.6.  Европейската общност обяви отпускането на помощ в максимален размер на 500 млн. EUR за Грузия за периода 2008—2010 г.7.  Като се има предвид, че е налице съществен остатъчен недостиг от финансиране в платежния баланс за 2009—2010 г., макрофинансовата помощ се включва в пакета на Общността за Грузия.8.  С оглед гарантирането на ефикасна защита на финансовите интереси на Общността, свързани с настоящата финансова помощ, е необходимо да се предвидят подходящи мерки от страна на Грузия, свързани с предотвратяването и борбата с измамите, корупцията и други нередности във връзка с тази помощ, а също така и проверки от страна на Комисията и одити от страна на Сметната палата.9.  Отпускането на финансовата помощ от страна на Общността не засяга правомощията на бюджетния орган.10.  Помощта следва да се управлява от Комисията след съгласуване с Икономическия и финансов комитет.-11.  С оглед на приемането на настоящото решение Договорът не предвижда други правомощия, освен посочените в член 308,РЕШИ:Член 112.  Общността предоставя на Грузия финансова помощ в максимален размер на 46 млн. EUR под формата на безвъзмездни помощи с цел подпомагане на Грузия, която е засегната и от международната финансова криза, в нейните усилия за следвоенно икономическо възстановяване, като по този начин се облекчават финансовите ограничения за прилагането на програмата на правителството за икономическа реформа.13.  Финансовата помощ от Общността се управлява от Комисията в сътрудничество с Икономическия и финансов комитет и по начин, който съответства на постигнатите споразумения или договорености между МВФ и Грузия.14.  Финансовата помощ от Общността се предоставя за срок от две години, считано от първия ден след влизането в сила на Меморандума за разбирателство, посочен в член 2, параграф 1. При все това, ако обстоятелствата го изискват, след съгласуване с Икономическия и финансов комитет Комисията може да вземе решение да удължи срока за предоставяне на помощта с не повече от една година.Член 215.  След като се консултира с Икономическия и финансов комитет Комисията е оправомощена да договори с властите на Грузия условията на икономическата политика и финансовите условия, свързани с предоставянето на финансовата помощ от Общността, които да бъдат заложени в Меморандум за разбирателство и в споразумение за безвъзмездна помощ. Условията съответстват на споразуменията или договореностите, постигнати между МВФ и Грузия.16.  По време на прилагането на финансовата помощ от Общността Комисията следи за стабилността на финансовите споразумения на Грузия, административните процедури и механизмите за вътрешен и външен контрол, които са от значение за тази финансова помощ.17.  На равни интервали от време Комисията проверява дали икономическите политики в Грузия са съобразени с целите на помощта от Общността и дали договорените условия на икономическата политика и финансовите условия се изпълняват в задоволителна степен. По този начин Комисията си сътрудничи тясно с Международния валутен фонд и Световната банка, а когато това е необходимо, и с Икономическия и финансов комитет.Член 318.  Комисията предоставя на Грузия финансовата помощ от Общността на два транша.19.  Комисията взема решение за изплащане на траншовете при задоволително изпълнение на икономическата програма, подкрепена от МВФ, и на всички други договорености между Грузия и Общността, определени в съответствие с член 2, параграф 1. Изплащането на втория транш се извършва не по-рано от три месеца след отпускането на първия транш.20.  Средствата от Общността се изплащат на Националната банка на Грузия. В съответствие с разпоредбите, които предстои да бъдат договорени в Меморандума за разбирателство, включително потвърждаването на остатъчните нужди от бюджетно финансиране, тяхната равностойност в местна валута може да бъде преведена на Министерство на финансите на Грузия като краен получател на средствата.Член 4Финансовата помощ от Общността се изпълнява в съответствие с разпоредбите на Регламент (ЕО, Евратом) № 1605/2002 от 25 юни 2002 г. относно Финансовия регламент, приложим за общия бюджет на Европейските общности[3] и правилата за прилагането му[4]. По-специално, Меморандумът за разбирателство и споразумението за безвъзмездна помощ, които предстои да бъдат сключени с властите на Грузия, предвиждат подходящи мерки от страна на Грузия, свързани с предотвратяването и борбата с измамите, корупцията и други нередности, засягащи помощта. Те предвиждат и проверки от страна на Комисията, включително от Европейската служба за борба с измамите (ОЛАФ), с право на извършване на проверки и инспекции на място, както и одити от страна на Сметната палата, които ще се извършват на място, когато това е целесъобразно.Член 5До 31 август всяка година Комисията представя на Европейския парламент и на Съвета доклад, съдържащ оценка на изпълнението на настоящото решение през предходната година. В доклада се посочва връзката между условията на политиката, заложени в Меморандум за разбирателство съгласно член 2, параграф 1, текущото икономическото и фискално положение на Грузия и решението на Комисията да започне изплащането на траншовете от помощта.Член 6Настоящото решение влиза в сила в деня на публикуването му в Официален вестник на Европейския съюз .Съставено в Брюксел наЗа СъветаПредседателЗАКОНОДАТЕЛНА ФИНАНСОВА ОБОСНОВКА1. НАИМЕНОВАНИЕ НА ПРЕДЛОЖЕНИЕТО:Макрофинансова помощ за Грузия2. РАМКА УД/БД (Управление по дейности/Бюджет по дейности)Съответна(и) област(и) на политика и свързана(и) с нея(тях) дейност(и):Дял 01 — Икономически и финансови въпроси, 03 — Международни икономически и финансови въпроси3. БЮДЖЕТНИ РЕДОВЕ3.1. Бюджетни редове (оперативни редове и редове, свързани с техническа и административна помощ (предишни редове Б.А), включващи позициите:Статия 01 03 02 — Макроикономическа помощ3.2. Продължителност на дейността и на финансовото въздействие:Начало през 2009 г., вероятно всички изплащания ще бъдат извършени на два транша в рамките на периода 2009—2010 г. При все това, не могат да се изключат евентуални закъснения, които биха удължили срока на операцията.3.3. Бюджетни характеристики:Бюджетен ред | Вид разход | Нов | Вноска от ЕАСТ | Вноски на държавите кандидатки | Означение във финансовата перспектива |01 03 02 | Незадължителни | Дифер. | НЕ | НЕ | НЕ | № 4 |4. ОБОБЩЕНИЕ НА СРЕДСТВАТА4.1. Финансови ресурси4.1.1. Обобщение на бюджетните кредити за поети задължения (БКПЗ) и бюджетните кредити за плащания (БКП)в млн. EUR (до 3-тия знак след десетичната запетая)Вид разходи | Раздел № | 2009 г. | 2010 г. | Общо |Оперативни разходи [5] |Бюджетни кредити за поети задължения (БКПЗ) | 8.1. | а | 99,000 | 107,000[6] |Бюджетни кредити за плащания (БКП) | б | 110,000 | 111,0005 |Административни разходи в рамките на референтната сума |Техническа и административна помощ (НБК) | 8.2.4. | в | 0 |ОБЩО РЕФЕРЕНТНА СУМА |Бюджетни кредити за поети задължения | a+в |Бюджетни кредити за плащания | б+в |Административни разходи, които не са включени в референтната сума |Човешки ресурси и свързаните с тях разходи (НБК) | 8.2.5. | г |Административни разходи, без човешките ресурси и свързани с тях разходи, изключени от референтната сума (НБК) | 8.2.6. | д |Обща ориентировъчна стойност на интервенцията |ОБЩО БКПЗ, включително разноски за човешки ресурси | а+в+г+д | 99,000 | 107,0005 |ОБЩО БКП, включително разходи за човешки ресурси | б+в+г+д | 110,000 | 111,0005 |4.1.2. Съвместимост с финансовото планиранеX Предложението е съвместимо със съществуващото финансово планиране.( Предложението налага преразглеждане на съответната функция във финансовата перспектива.( Във връзка с предложението може да бъде необходимо прилагане на разпоредбите на Междуинституционалното споразумение[7] (т.е. инструмент за гъвкавост или преразглеждане на финансовата перспектива).4.1.3. Финансово отражение върху приходитеX Предложението няма финансово отражение върху приходите( Предложението има отражение върху приходите — отражението му върху приходите е следното:4.2. Човешки ресурси в еквивалент на пълно работно време (ЕПРВ) (включително длъжностни лица, временен и външен персонал) — вж. по-подробно в раздел 8.2.1.Годишни потребности | 2009 г. | 2010 г. |Общ брой на човешките ресурси | 1/3 | 1/3 |5. ХАРАКТЕРИСТИКИ И ЦЕЛИ5.1. Потребност, която да бъде удовлетворена в краткосрочен или дългосрочен планСлед въоръжения конфликт с Русия икономиката на Грузия се сви през третото тримесечие на 2008 г. От този период насам икономическият спад стана по-сериозен в резултат от въздействието на световната икономическа и финансова криза. Международният валутен фонд установи наличието на недостиг на външно финансиране в размер на 1,4 млрд. USD за периода 2008—2010 г. По силата на сключено с МВФ стенд-бай споразумение Грузия има достъп до приблизително 750 млн. USD. Очаква се остатъчният недостиг на финансиране за периода 2009—2010 г., оценен от МВФ в размер на 450 млн. USD, да бъде покрит от двустранни и многостранни донори, включително Европейския съюз. Последващите преразглеждания на СБС, извършвани от МВФ, потвърдиха нуждата от значително външно финансиране на платежния баланс и бюджетния дефицит на Грузия.5.2. Добавена стойност от участието на Общността и съгласуваността на предложението с други финансови инструменти и евентуални полезни взаимодействияНа съвместна конференция на Европейската комисия и Световната банка, проведена в Брюксел на 22 октомври 2008 г., международните донори се ангажираха да предоставят сума в размер на общо 3,4 млрд. EUR за подпомагане на Грузия след края на конфликта. Европейската комисия пое ангажимент да предостави сума в максимален размер на 500 млн. EUR, която е обвързана с провеждането на проверка на темпа на възстановяване и развитие на икономиката на Грузия. Държавите-членки на ЕС поеха ангажимент за предоставяне на допълнителни 131 млн. EUR. Европейската инвестиционна банка може да предвиди в средносрочен план отпускане на заем за Грузия в максимален размер на 250 млн. EUR. Финансовата помощ от страна на Общността за подпомагане на икономическото възстановяване на Грузия отразява стратегическото значение на страната за ЕС в контекста на Европейската политика за добросъседство и новосъздаденото Източно партньорство. Инструментът за макрофинансова помощ е включен в общия пакет на помощите, предоставяни от ЕО с цел създаване на полезни взаимодействия с икономическата програма, подкрепена от МВФ, с която използването на инструмента е пряко свързано.5.3. Цели, очаквани резултати и свързани с тях показатели на предложението в контекста на рамката за управление по дейностиВ рамките на дейността „Международни икономически и финансови въпроси“ на Генерална дирекция „Икономически и финансови въпроси“ целта „да се предоставя макрофинансова помощ на трети страни за подпомагане на техните платежни баланси и за възобновяването на устойчивостта на външните им дългове“ е свързана с общата цел „да се насърчава просперитет отвъд границите на ЕС“.Свързаните с това показатели са „баланс по текущата сметка като процент от БВП“, „външен дълг като процент от БВП“ и „официални резерви в месеци на внос на стоки и услуги“.5.4. Метод за изпълнение (указателен)X Централизирано управлениеX пряко от Комисията( непряко, чрез упълномощаване на:( изпълнителни агенции( органи, създадени от Общностите, според посоченото в член 185 от Финансовия регламент( национални органи в публичния сектор/органи в сферата на обществените услуги( Споделено или децентрализирано управление( с държави-членки( с трети държави( Съвместно управление с международни организации (да се уточни кои)Коментари по темата:6. МОНИТОРИНГ И ОЦЕНКА6.1. Система за мониторингМониторингът на дейността от страна на службите на Комисията ще се извърши на базата на макроикономически и структурни политически мерки, които предстои да бъдат договорени с властите на Грузия в Меморандум за разбирателство. От властите ще се изисква редовно да докладват на службите на Комисията за тези мерки. Делегацията на Европейската комисия в Тбилиси също ще предоставя доклади по проблеми, свързани с мониторинга на помощта. Службите на Комисията ще подържат тесни връзки с МВФ и Световната банка, за да се възползват от експертния им опит.6.2. Оценка6.2.1. Оценка ex-anteСлужбите на Комисията извършиха оценка ex-ante (звено D3 на Генерална дирекция „Икономически и финансови въпроси“).6.2.2. Мерки след междинна/ex-post оценка (поуки от подобен опит в миналото)От 2004 г. насам са извършени общо девет оценки ex-post на операции по предоставяне на макрофинансова помощ, две от които са извършени в новите независими държави от бившия Съветски съюз (Армения, Таджикистан). Понастоящем се извършва независима оценка ex-post във връзка с макрофинансовата помощ, предоставена на Грузия съгласно Решение 2006/41/ЕО на Съвета от 24 януари 2006 г., като се очаква тя да приключи през 2009 г. преди очакваното начало на прилагане на предложената помощ.В рамките на извършените до настоящия момент оценки се прави заключение, че операциите по предоставяне на макрофинансова помощ (МФП) допринасят, макар понякога в незначителна степен и косвено, за подобряване на външната устойчивост, макроикономическата стабилност и за постигане на структурни реформи в страната получател. В повечето случаи операциите по предоставяне на МФП са оказвали положително въздействие върху платежния баланс на страната бенефициер и са допринесли за облекчаване на ограниченията върху бюджета. Те са довели и до леко повишение на икономическия растеж.6.2.3. Условия и честота на бъдещи оценкиПланира се извършването на независима оценка ex-post на помощта, предоставена на Грузия, която предстои да бъде осъществена от външни консултанти съгласно многогодишната програма за оценка на Генерална дирекция „Икономически и финансови въпроси“. Това ще бъде осъществено в рамките на една до две години след изтичане на срока за прилагане.7. Мерки за борба с измамитеСлужбите на Комисията са разработили и прилагат програма за оперативни оценки на финансовите потоци и административните процедури във всички трети страни, които се възползват от макрофинансова помощ на Общността, за да се изпълнят изискванията на Финансовия регламент, приложим към общия бюджет на Европейските общности.През октомври 2004 г. службите на Комисията, с помощта на надлежно назначени външни експерти, извършиха в Грузия оценка на надеждността на финансовите потоци и административните процедури, които имат отношение към този вид помощ, и заключиха, че рамката за добро финансово управление на макрофинансовата помощ е ефективна в достатъчна степен. През декември 2005 г., отново с подкрепата на външни експерти, беше извършен последващ контрол на оперативната оценка. Констатациите от актуализираната оперативна оценка бяха използвани за определяне на подходящи условия за отпускане на макрофинансова помощ, предоставена на Грузия съгласно Решение (2006/41/ЕО) на Съвета от 24 януари 2006 г. В рамките на подготвителните дейности, свързани с предложената понастоящем макрофинансова помощ за Грузия, се планира извършването на нов последващ контрол на оперативната оценка. Резултатите от последващия контрол ще бъдат използвани като ръководен принцип при определяне на конкретните политически мерки, които следва да бъдат свързани с отпускането на помощта с оглед подобряване на ефикасността, прозрачността и отчетността на системите за управление на публични финанси в Грузия.Предлаганото правно основание за макрофинансова помощ за Грузия включва осигуряване на мерки за предотвратяване на измамите. Тези мерки ще бъдат доуточнени в меморандум за разбирателство и в споразумението за безвъзмездна помощ. Предвижда се да бъдат поставени редица специфични политически условия, свързани с помощта, най-вече в областта на управлението на публичните финанси, с оглед подобряване на ефикасността, прозрачността и отчетността на помощта. Макрофинансовата помощ ще подлежи на процедурите по проверка, контрол и одит, за чието извършване е отговорна Комисията, включително Европейската служба за борба с измамите (ОЛАФ), а също така и Европейската сметна палата.8. ПОДРОБНОСТИ ЗА СРЕДСТВАТА8.1. Цели на предложението, изразени като финансови разходиБюджетни кредити за поети задължения, в млн. EUR (до 3-тия знак след десетичната запетая)Година 2009 | Година n+1 | Година n+2 | Година n+3 | Година n+4 | Година n+5 |Длъжностни лица или временно наети служители [9] (XX 01 01) | A*/AD | 1/3 | 1/3 |B*, C*/AST |Персонал, финансиран[10] по статия XX 01 02 |Друг персонал[11], финансиран по статия XX 01 04/05 |ОБЩО | 1/3 | 1/3 |8.2.2. Описание на задачите, произтичащи от действиетоInter alia изготвяне/договаряне на меморандуми за разбирателство и споразумение за безвъзмездна помощ, поддържане на връзки с органите и международните финансови институции, извършване на мониторинг на икономическите и структурните политики на страната бенефициер, провеждане на командировки с цел проверка и изготвяне на доклади на службите на Комисията, подготвяне на процедури на Комисията, свързани с управлението на помощта.8.2.3. Източници на човешки ресурси (правно установени)X Длъжности, понастоящем разпределени за управлението на програмата, които да бъдат заменени или продължени( Длъжности, предварително разпределени в рамките на годишната политическа стратегия (ГПС)/предварителния проектобюджет (ППБ) за година n( Длъжности, които трябва да бъдат заявени в следващата процедура в рамките на ГПС/ППБ( Длъжности, които трябва да бъдат преразпределени, като се използват съществуващите ресурси в управляващата служба (вътрешно преразпределяне)( Длъжности, необходими за година n, които не са предвидени в ГПС/ППБ за въпросната година8.2.4. Други административни разходи, включени в референтната сума (ХХ 01 04/05 — Разходи за административно управление)в млн. EUR (до 3-тия знак след десетичната запетая)Бюджетен ред 01 03 02 Макроикономическа помощ | Година n | Година n+1 | Година n+2 | Година n+3 | Година n+4 | Година n+5 и следващи | ОБЩО |Друга техническа и административна помощ |- intra muros |- extra muros 1) Оперативна оценка 2) Оценка ex-post | 0,050 | 0,250 |Общо техническа и административна помощ | 0,050 | 0,250 |8.2.5. Финансови разходи за човешки ресурси и свързани с тях разходи, които не са включени в референтната сумав млн. EUR (до 3-тия знак след десетичната запетая)Вид човешки ресурси | Година n | Година n+1 | Година n+2 | Година n+3 | Година n+4 | Година n+5 и следващи |Длъжностни лица и временно нает персонал (ХХ 01 01) | 0,030 | 0,030 |Персонал, финансиран по статия ХХ 01 02 (служители от помощния персонал, външни национални експерти, договорно нает персонал и т.н.) (посочете бюджетния ред) |Общо разходи за човешки ресурси и свързани с тях разходи (които НЕ са включени в референтната сума) | 0,030 | 0,030 |Изчисление — Длъжностни лица и временно нает персонал |Трябва да се направи позоваване на точка 8.2.1, ако е приложимо |НЕ Е ПРИЛОЖИМО |Изчисление — Персонал, финансиран по статия ХХ 01 02 |Трябва да се направи позоваване на точка 8.2.1, ако е приложимо |НЕ Е ПРИЛОЖИМО |8.2.6. Други административни разходи, които не са включени в референтната сума в млн. EUR (до 3-тия знак след десетичната запетая) |Година 2009 | Година n+1 | Година n+2 | Година n+3 | Година n+4 | Година n+5 и следващи | ОБЩО |XX 01 02 11 01 — Командировки | 0,020 | 0,010 | 0,030 |XX 01 02 11 02 — Заседания и конференции |XX 01 02 11 03 — Комитети[13] |XX 01 02 11 04 — Проучвания и консултации |XX 01 02 11 05 — Информационни системи |2 Общо други разходи за управление (XX 01 02 11) |3 Други разходи от административен характер (посочете като включите позоваване на бюджетния ред) |Общо административни разходи, различни от човешки ресурси и свързаните с тях разходи (които НЕ са включени в референтната сума) | 0,020 | 0,010 | 0,030 |Изчисление — Други административни разходи, които не са включени в референтната сума |Три командировки на персонал за едно/две лица |[1] ОВ C […], […] г., стр. […].[2] ОВ C […], […] г., стр. […].[3] ОВ L 248, 16.9.2002 г., стр. 1[4] Регламент (ЕО, Евратом) № 2342/2002 на Комисията ОВ L 357 31.12.2002 г., стр. 1[5] Разходи, които не спадат към глава xx 01 от съответния дял xx..[6] Предварителен проектобюджет за 2010 г.[7] Вж. точки 19 и 24 от Междуинституционалното споразумение.[8] Съгласно описаното в раздел 5.3[9] Разходите за който НЕ са покрити от референтната сума[10] Разходите за който НЕ са покрити от референтната сума[11] Разходите за който са включени в референтната сума[12] Трябва да се направи позоваване на специфичната законодателна финансова обосновка за засегнатата/ите изпълнителна/и агенция/и.[13] Посочете вида на комитета и групата, към която принадлежи.